OpenLLM-France/wikimedia huggingface dataset:
# Rivendell

Rivendell (Síndarin: Ímladris) és un establiment èlfic de l'univers fictici de la Terra Mitjana descrit per J.R.R. Tolkien
Rivendell i Ímladris signifiquen "Vall Profunda de l'Escletxa". També és conegut com l'Última Llar a l'Est del Mar. Està situada al límit d'una gorja estreta del riu Bruinen, als peus de les Muntanyes Boiroses.
Va ser fundat per n'Élrond el Mig Elf durant la Segona Edat, quatre o cinc mil anys abans dels fets que es descriuen a El Senyor dels Anells, després de la caiguda del regne èlfic d'Èriador. Durant la seva existència va ser una casa d'acollida per a tots els pobles lliures de la Terra Mitjana.
Va ser a Rivendell on Bilbo Saquet es va retirar després del seu cent onzè aniversari, on es va educar Àragorn quan va quedar orfe, i on es va celebrar el Consell de n'Élrond per decidir què s'havia de fer amb l'Anell Únic.
Un cop derrotat Sàuron, n'Élrond va abandonar Rivendell cap a les Terres Immortals, però Cèleborn, Èlrohir i Èl·ladan s'hi van quedar a viure durant un temps més fins que finalment ells també van salpar des de les Rades Grises.
# Neurahlstedter Graben

El Neurahlstedter Graben és un afluent del Wandse al l'estat d'Hamburg. Neix al Parc natural d'Höltigbaum, a prop de la frontera de Slesvig-Holstein. Al carrer Boltwischen es troba una conca de retenció, paradís de pescadors, que té noms diversos: Panzerteich, perquè va ser creat per a la neteja dels blindats “(panzer” en alemany) de la caserna Goltz però també s'anomena Eichberg See o Moränen See. Des de l'estany, en passar per a la major part a través jardins privats el rierol queda inaccessible.

## Referències

* ↑ Dr. Gerda Bruns, Kennen Sie Rahlstedt, zum Beispiel der Rahlstedter Graben?
# Urbana (Missouri)

Urbana és una població dels Estats Units a l'estat de Missouri. Segons el cens del 2000 tenia 407 habitants.

## Demografia

Segons el cens del 2000, Urbana tenia 407 habitants, 173 habitatges, i 103 famílies. La densitat de població era de 165,4 habitants per km².
Dels 173 habitatges en un 30,1% hi vivien nens de menys de 18 anys, en un 42,8% hi vivien parelles casades, en un 15,6% dones solteres, i en un 39,9% no eren unitats familiars. En el 35,3% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,01.
Per edats la població es repartia de la següent manera: un 26% tenia menys de 18 anys, un 7,4% entre 18 i 24, un 26,5% entre 25 i 44, un 20,1% de 45 a 60 i un 19,9% 65 anys o més.
L'edat mediana era de 38 anys. Per cada 100 dones de 18 o més anys hi havia 83,5 homes.
La renda mediana per habitatge era de 19.236 $ i la renda mediana per família de 25.250 $. Els homes tenien una renda mediana de 20.000 $ mentre que les dones 14.423 $. La renda per capita de la població era de 16.824 $. Entorn del 14% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Urbana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Urbana». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Jo sóc la Juani

Jo soc la Juani (títol original en castellà: Yo soy la Juani) és una pel·lícula catalana de l'any 2006 dirigida per Bigas Luna i protagonitzada per Verónica Echegui i Dani Martín.

## Argument

La Juani (Verónica Echegui) és una noia d'extraradi que decideix escapar del seu entorn desestructurat buscant l'oportunitat de triomfar com a actriu. Per això pren la decisió d'anar a Madrid amb la seva millor amiga (Laia Martí) i deixant enrere tot, incloent el seu xicot Jonah (Dani Martín). Vol triomfar a base del seu cos, costi el que costi.

## Banda sonora original

* Gasolina, sangre y fuego - Haze
* Número uno - Ruido
* Por la noche - La Mala Rodríguez
* Guetto girl - Dilema
* Pure morning - Placebo
* Como en un mar eterno - Hanna
* Move - Redrama
* La niña - La Mala Rodríguez
* La Juani - Facto delafé y las flores azules
* Tu gatita - JMP
* Lágrimas - Nikita vs. Ruido
* Pasan las luces - Facto delafé y las flores azules
* Deal - Chirie Vegas
* Duro - Choco Bros
* La potenzia pa tu carro - Haze

## Repartiment

| Actor | Personatge |
| Verónica Echegui | Juani |
| Dani Martín | Jonah |
| Laya Martí | Vane |
| Gorka Lasaosa | Nacho |
| José Chaves | Pare de la Juani |
| Mercedes Hoyos | Mare de la Juani |
| Ferran Madico | Productor Olavarría |
| Marcos Campos | Marcos |

## Premis i nominacions

| Any | Premi | Categoria | Persona | Resultat |
| 2006 | Premi Barcelona de Cinema | Millor Actriu | Verónica Echegui | Guanyadora |
| 2006 | Premi Barcelona de Cinema | Millor Director | Bigas Luna | Nominat |
| 2006 | Premi Barcelona de Cinema | Millor Fotografía | Albert Pascual | Nominat |
| 2006 | Premi Barcelona de Cinema | Millor Muntatge | Jaume Martí | Nominat |
| 2007 | Cercle d'Escriptors Cinematogràfics (Espanya) | Premi Revelació | Verónica Echegui | Nominada |
| 2007 | Premis Goya | Millor actriu revelació | Verónica Echegui | Nominada |
| 2007 | Milan International Film Festival | Millor actriu | Verónica Echegui | Guanyadora |
| 2007 | Premis Sant Jordi | Millor actriu espanyola | Verónica Echegui | Guanyadora |
| 2007 | Unió d'actors (Espanya) | Categoria Femenina | Verónica Echegui | Nominada |

### Anecdotari

* Aquesta pel·lícula és la primera d'una trilogia. La segona és Di Di Hollywood, estrenada l'octubre de 2010 i protagonitzada per Elsa Pataky.
* Els exteriors de la pel·lícula van ser rodats en la seva majoria a Madrid, Tarragona, Reus i Torredembarra.

## Referències

* 1 2 3 4 5 6 «Yo soy la Juani». imdb. [Consulta: 12 gener 2014].
# Pales de Cubieso

Les Pales de Cubieso o Pales de Castieso és una muntanya que es troba en límit comarcal entre els termes municipals de la Vall de Boí (Alta Ribagorça) i la Torre de Cabdella (Pallars Jussà), en el límit del Parc Nacional d'Aigüestortes i Estany de Sant Maurici i la seva zona perifèrica.
El cim, de 2.783,8 metres, s'alça en el punt d'intersecció de les carenes que delimiten la Vall de Dellui (O) i la zona nord-occidental de la Vall Fosca (E); está situat al nord-nord-est de la Collada de Dellui i al sud-oest del Pic de la Montanyeta.
La seva pala llisca cap a la Vall Fosca, direcció sud-est, fins a trobar els estanys Eixerola i de Castieso.

## Rutes

Diverses són les rutes habituals:
* Les variants que sortint des del Refugi d'Estany Llong, ja sigui per la Coma dels Pescadors o per Coma d'Amitges, pugen al Coll de la Montanyeta.
* Les variants que sortint des del Refugi d'Estany Llong, ja sigui per la Coma d'Amitges o per la Vall de Dellui, pugen al coll situat al sud-est del Pic de la Montanyeta.
* La que abandona el camí que, per la Vall Fosca, puja a la Collada dels Gavatxos; que ve des de la Portella (per damunt del pantà de Sallente), vorejant els estanys Tort, de Mariolo, Eixerola i de Castieso ascendeixen a la collada.

## Referències

* ↑ ICC - Institut Cartogràfic de Catalunya. Pales de Cubieso. [Consulta: 27/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Integral el·líptica de tercera espècie

Una integral el·líptica de tercera espècie és un cas particular de la integral el·líptica. Sigui $0<k^{2}<1$, la integral el·líptica completa de tercera espècie es defineix com:
   $\Pi (n;\phi ,k)=\int _{0}^{\phi }{d\theta \over (1-n\sin ^{2}\theta ){\sqrt {1-k^{2}\sin ^{2}\theta }}}=\int _{0}^{\sin \phi }{dt \over (1-nt^{2}){\sqrt {(1-t^{2})(1-k^{2}t^{2})}}}$
on $n$ és una constant.

## Aplicacions

Les integrals el·líptiques de tercera espècie apareixen de manera natural en la integració de les equacions de moviment d'un pèndol esfèric.

## Vegeu també

* Integral el·líptica
* Integral el·líptica de primera espècie
* Integral el·líptica de segona espècie
# Lucian Bălan

Lucian Băla (Bucarest, 25 de juny de 1959 - Baia Mare, 12 de novembre de 2015) va ser un futbolista romanès que jugava en la demarcació de migcampista.

## Internacional

Va jugar un únic partit amb la selecció de futbol de Romania. Es va celebrar el 8 d'abril de 1987, en qualitat d'amistós, contra Israel, partit que va finalitzar amb victòria romanesa per 3-2 després dels gols de Septimiu Câmpeanu, Miodrag Belodedici i Ioan Kramer.

## Clubs
### Com a futbolista

| Club | Any | Partits | Gols |
| FC Baia Mare | 1978 - 1985 | 164 | 17 |
| Steaua de Bucarest | 1985 - 1989 | 87 | 5 |
| K Beerschot VAC | 1989 - 1990 | 11 | 1 |
| Real Murcia CF | 1990 | 17 | 0 |
| Steaua de Bucarest | 1990 - 1991 | 15 | 0 |

### Com a entrenador

| Club | País | Any |
| FC Baia Mare | | 1993 - 1994 |
| Phoenix Baia Mare | | 1994 |

## Palmarès
### Campionats nacionals

| Títol | Club | País | Any |
| Lliga II | FC Baia Mare | Romania | 1983 |
| Lliga I | Steaua de Bucarest | Romania | 1986 |
| Lliga I | Steaua de Bucarest | Romania | 1987 |
| Lliga I | Steaua de Bucarest | Romania | 1988 |
| Lliga I | Steaua de Bucarest | Romania | 1989 |
| Copa de Romania | Steaua de Bucarest | Romania | 1987 |
| Copa de Romania | Steaua de Bucarest | Romania | 1988 |
| Copa de Romania | Steaua de Bucarest | Romania | 1989 |

### Campionats internacionals

| Títol | Club | País | Any |
| Lliga de Campions de la UEFA | Steaua de Bucarest | Romania | 1986 |
| Supercopa d'Europa | Steaua de Bucarest | Romania | 1986 |

## Referències

* ↑ Turcu, Luminita. «FRF şi LPF îşi exprimă regretul pentru decesul lui Lucian Bălan» (en romanès). Mediafax, 13-11-2015. [Consulta: 15 novembre 2015].
* ↑ «Veste şocantă. S-a sinucis fostul campion din "Generaţia de Aur" a Stelei, Lucian Bălan!» (en romanès). Special Arad, 12-11-2015 [Consulta: 12 novembre 2015].
* ↑ Soccer-Former Steaua midfielder Balan commits suicide – club Arxivat 2016-02-16 a Wayback Machine.. Reuters (12 novembre 2015)
* ↑ Siminiceanu, Radu. «Romania National Team 1980–1989 – Details». RSSSF, 06-04-2003.

## Enllaços externs

* Fitxa del jugador a footballdatabase
* Fitxa del jugador a national football teams (anglès)
# Neuraminidasa

La neuraminidasa (NA) és un enzim present en l'embolcall de la càpside del virus de la grip, junt amb l'hemaglutinina.

## Estructura

La NA és un tetràmer amb forma de bolet projectat. El seu cap consta de 4 subunitats coplanars i esfèriques i una regió hidròfoba (és dins de l'interior de la membrana del virus). Està format per una única cadena polipeptídica que està orientada en la direcció oposada a la de l'antigen HA. La composició del polipèptid és una cadena simple de sis aminoàcids conservats polars seguits per aminoàcids hidròfils variables.

## Funcions

La seva principal funció és la de trencar la unió molecular entre l'hemaglutinina i l'àcid siàlic
Això es fa per tres raons principals:
* La unió HA-àcis siàlico permet el virus entrar en una cèl·lula diana.
* Els virions alliberats queden recoberts d'àcid siàlic. La neuraminidasa ajuda a treure aquest àcid de la superfície del virió, per a impedir que s'agreguin entre ells.
* El moc de l'aparell respiratori és ric en àcid siàlico, cosa que fa que les molècules de HA (i per tant del virus) quedin enganxades a ell. Aquí de nou actua la neuraminidasa, que en trencar la unió allibera el virus.
* La neuraminidasa és també un factor de virulència del bacteri Bacteroides fragilis.
* Els antigripals (zanamivir i oseltamivir) tenen com diana terapèutica principal la neuranimidasa, intentant inhibir-la.

## Enllaços externs

* Ús d'antivirals davant la grip H1N1
# Urbana (Illinois)

Urbana és una població dels Estats Units a l'estat d'Illinois. Segons el cens del tenia 39.484 habitants.

## Demografia

Segons el cens del 2000, Urbana tenia 36.395 habitants, 14.327 habitatges, i 6.217 famílies. La densitat de població era de 1.339,6 habitants/km².
Dels 14.327 habitatges en un 20,1% hi vivien nens de menys de 18 anys, en un 32,2% hi vivien parelles casades, en un 8,7% dones solteres, i en un 56,6% no eren unitats familiars. En el 36,6% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,83.
Per edats la població es repartia de la següent manera: un 14,9% tenia menys de 18 anys, un 36,2% entre 18 i 24, un 26,4% entre 25 i 44, un 13,2% de 45 a 60 i un 9,3% 65 anys o més.
L'edat mediana era de 25 anys. Per cada 100 dones de 18 o més anys hi havia 111,7 homes.
La renda mediana per habitatge era de 27.819 $ i la renda mediana per família de 42.655 $. Els homes tenien una renda mediana de 32.827 $ mentre que les dones 26.349 $. La renda per capita de la població era de 15.969 $. Aproximadament el 13,3% de les famílies i el 27,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Robert W. Holley (1922 - 1993) bioquímic, Premi Nobel de Medicina o Fisiologia de l'any 1968.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Urbana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Urbana». American Fact Finder. Oficina del Cens dels Estats Units, 12-01-2010.
Viccionari
# Ca n'Alou

Ca n'Alou de Llagostera és una construcció tradicional amb murs portants de pedra morterada i planta rectangulars, estructurat en tres crugies. Consta de planta baixa, planta principal i golfes. Composició simètrica de la façana principal, cal destacar la porta dovellada de granit, les finestres de la planta principal de pedra amb rapissa emmotllurada, esplandits i detalls ornamentals a la llinda de reminiscències gòtiques. A les golfes s'obre una finestra geminada amb arcs semicirculars. És remarcable també el rellotge de sol del segle xix. L'obra està inclosa en l'Inventari del Patrimoni Arquitectònic de Catalunya.

## Història

El mas primitiu es conserva gairebé íntegre. Exteriorment fou pintat el 1884. L'any 1954 fou ampliat amb construccions annexes. Als voltants del mas va ésser trobat un rierenc tallat, datat del paleolític.

## Vegeu també

* Llista de monuments de Llagostera

## Referències

* 1 2 «Can Alou». Inventari del Patrimoni Arquitectònic de Catalunya. Generalitat de Catalunya. [Consulta: 9 setembre 2014].
# Veermansplaat

El Veermansplaat és una illa deshabitada d'una superfície de 3,7 km² que se situa al llac de Grevelingen, a la província de Zelanda, als Països Baixos. La llargada és d'1 km i l'amplada és d'uns 4 km.
Originalment era un banc de sorra, però després de la creació del llac de Grevelingen el 1971, es va convertir en l'illa més boscosa d'aquest llac. Hi ha molts arcs grocs i salzes. També hi ha un moll per als esportistes aquàtics. Hi pasturen ponis de les Shetland i vaques.
# Integral el·líptica de segona espècie

Una Integral el·líptica de segona espècie és un cas particular de la integral el·líptica.

## Integral el·líptica completa de segona espècie

La integral el·líptica completa de segona espècie E es defineix com:
   $E(x)=\int _{0}^{\pi /2}{\sqrt {1-x^{2}\sin ^{2}\theta }}\ d\theta =\int _{0}^{1}{\frac {\sqrt {1-x^{2}t^{2}}}{\sqrt {1-t^{2}}}}\ dt$
Aquesta integral el·líptica de segona espècie és per tant una funció d'una variable que pot expressar-se en sèrie de Taylor:
   $E(x)={\frac {\pi }{2}}\left[1-\left({\frac {1}{2}}\right)^{2}x^{2}-\left({\frac {1\cdot 3}{2\cdot 4}}\right)^{2}{\frac {x^{4}}{3}}-\left({\frac {1\cdot 3\cdot 5}{2\cdot 4\cdot 6}}\right)^{2}{\frac {x^{6}}{5}}-\dots \left({\frac {(2n-1)!!}{(2n)!!}}\right)^{2}{\frac {x^{2n}}{2n-1}}-\dots \right]$

## Integral el·líptica incompleta de segona espècie

La integral el·líptica incompleta de segona espècie és una funció de dues variables que generalitza a la integral completa:
   $E(x,\varphi )=\int _{0}^{\varphi }{\sqrt {1-x^{2}\sin ^{2}\theta }}\ d\theta =\int _{0}^{sense\varphi }{\frac {\sqrt {1-x^{2}t^{2}}}{\sqrt {1-t^{2}}}}\ dt$

## Vegeu també

* Integral el·líptica
* Integral el·líptica de tercera espècie
# Robert Simón Rodríguez

Robert Simón Rodríguez (Badalona, 22 de maig de 1993) és un futbolista professional català que juga al Gimnàstic de Tarragona com a lateral dret.

## Carrera de club

Nascut a Badalona, Simón va començar la seva carrera professional al CF Badalona de la seva ciutat natal, debutant amb l'absoluta a la temporada 2011-12, a Segona Divisió B.
El 15 de juliol de 2013, Simón va fitxar pel Reial Saragossa, sent destinat al filial de Tercera Divisió. Va ser titular a l'equip aragonès, que va pujar a la tercera categoria a les primeres de canvi.
L'11 de juliol del 2014, Simón va fitxar per la UE Llagostera, acabat de pujar a Segona Divisió. El 10 de setembre va jugar el seu primer partit com a professional, sent titular en la derrota per 0-2 com a visitant contra el Reial Betis, per la Copa del Rei de la temporada.
El 26 de gener del 2015, després d'aparèixer en comptades ocasions, Simón va ser cedit a la UE Olot fins al juny. El 22 de juny va fitxar per un altre equip de reserva, el RCD Espanyol B també de tercer nivell.
Simón va ser alliberat pels Pericos el 8 de juliol de 2016 i de seguida va tornar al seu antic club Llagostera. El 31 de gener següent va passar a la UE Sant Andreu a quarta divisió.
El 17 de juliol del 2017, Simón va tornar a Badalona, encara a Tercera Divisió. Va deixar el club el 4 de juny del 2021, després de 175 partits oficials, i el 22 de juny va signar un contracte de dos anys amb el Gimnàstic de Tarragona de Primera Divisió RFEF.

## Referències

* ↑ «Robert Simón nuevo fichaje del Real Zaragoza B (Robert Simón new signing of Real Zaragoza B)». Arxivat de l'original el 2016-02-15. [Consulta: 10 maig 2022].
* ↑ MARCA.com. «Ruymán y Robert Simón llegan al Llagostera» (en castellà), 11-07-2014. [Consulta: 10 maig 2022].
* ↑ MARCA.com. «Kadir entra en acción» (en castellà), 10-09-2014. [Consulta: 10 maig 2022].
* ↑ «Robert Simón, cedit a l'Olot (Robert Simón, loaned to Olot)». Arxivat de l'original el 29 gener 2015.
* ↑ www.rcdespanyol.com, RCD Espanyol-. «RCD Espanyol». Arxivat de l'original el 22 juny 2015. [Consulta: 10 maig 2022].
* ↑ «Robert Simón vuelve al Llagostera» (en castellà). [Consulta: 10 maig 2022].
* ↑ «Robert Simón reforça la línia d'atac». UE Sant Andreu, 31-01-2017. [Consulta: 17 agost 2021].
* ↑ «Quatre fitxatges més per al Badalona». L'Esportiu, 17-07-2017. [Consulta: 17 agost 2021].
* ↑ «COMUNICAT | Robert Simón». CF Badalona, 04-06-2021. Arxivat de l'original el 17 d'agost 2021. [Consulta: 17 agost 2021].
* ↑ «Robert Simón, nuevo fichaje grana» (en castellà). Gimnàstic Tarragona, 22-06-2021. [Consulta: 17 agost 2021].

## Enllaços externs

* Robert Simón Rodríguez a BDFutbol
* Robert Simón Rodríguez, Fitxa a Soccerway
# Lucian Boia

Lucian Boia (Bucarest, 1 de febrer de 1944) és un historiador romanès. És professor de la Facultat d'Història de la Universitat de Bucarest. Des del 1993 és director del Centre d'Història de l'Imaginari, depenent de la mateixa facultat. El seu llibre Istorie și mit în conștiința românească (Història i mite de la consciència romanesa) es considera un punt d'inflexió en la historiografia romanesa El 2020 va ser condecorat pel president d'Hongria. Destaca per la seva manera de qüestionar evidències i mites, com ara al seu llibre World War i: controversies, paradoxes, revisions.

## Referències

* ↑ «Istoricul român Lucian Boia a fost decorat de către preşedintele Ungariei» (en romanès). Mediafax, 22-01-2020. [Consulta: 8 maig 2022].
* ↑ Miskolczy, Ambrus «World War i: controversies, paradoxes, revisions – on the book of Lucian Boia» (en anglès). Hungarian Review, 04-05-2015 [Consulta: 8 maig 2022].
# Novalja

Novalja és una ciutat de Croàcia que es troba al Comtat de Lika-Senj.

## Història

Els primers pobladors de l'illa van ser una tribu il·lírica que va arribar a la regió a l'edat del bronze; encara es poden veure traces del seu assentament al voltant de Pag. Al segle i aC, els romans van prendre possessió i han deixat nombrosos artefactes arqueològics i culturals.
Novalja és el successor d'una ciutat romana anomenada Cissa, considerada per molts erudits com la seu d'un antic bisbat cristià d'aquest nom. Altres prefereixen identificar la seu amb una ciutat insular del mateix nom a Istria, a prop de l'actual Rovinj. Un bisbe de Cissa anomenat Vindemius va participar algun any entre 571 i 577 en un sínode cismàtic a Grado convocat pel patriarca Elias d'Aquileia. Detingut per l'exarca de Ravenna, es va veure obligat a abjurar les seves opinions sobre la Qüestió dels Tres Capítols, però un cop lliure del control de l'Imperi Romà d'Orient va reafirmar la seva posició i va participar en un altre sínode cismàtic el 590. Un bisbe de Cissa anomenat Ursinus va participar a un sínode a Roma el 680 i signà els actes. Poc després, Cissa va deixar d'existir, potser a causa d'un terratrèmol. Ja no és un bisbat residencial, Cissa és avui catalogada per l'Església catòlica com a seu titular.

## Demografia

Al cens del 2011 la ciutat tenia 3.663 habitants distribuïts en les localitats següents:
* Caska - 25
* Gajac - 84
* Kustići - 139
* Lun - 307
* Metajna - 236
* Novalja - 2 358
* Potočnica - 11
* Stara Novalja - 286
* Vidalići - 22
* Zubovići - 195

## Referències

* ↑ «Novalja» (en croat). Proleksis enciklopedija. [Consulta: 3 octubre 2021].
* ↑ Francesco Lanzoni, Le diocesi d'Italia dalle origini al principio del secolo VII (an. 604), vol. II, Faenza 1927, p. 850
* ↑ Francesco Babudri, Il vescovato di Cissa in Istria, in Atti e memorie della società istriana di archeologia e storia patria, vol. XXXI (1919), pp. 33-57
* ↑ R. van Doren, v. Cissa, in Dictionnaire d'Histoire et de Géographie ecclésiastiques, vol. XII, Parigi 1953, col. 851
* ↑ Annuario Pontificio 2013 (Libreria Editrice Vaticana 2013 ISBN 978-88-209-9070-1), p. 870
* ↑ «1. POPULATION BY AGE AND SEX, BY SETTLEMENTS, 2011 CENSUS» (en anglès). [Consulta: 3 octubre 2021].
# Nothobranchius palmqvisti

Nothobranchius palmqvisti és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: Kenya i Tanzània.

## Referències

* 1 2 «Nothobranchius palmqvisti» (en anglès). Fishbase.

## Bibliografia

* Lönnberg, E. 1907. Fishes. (Sjöstedts Kilimandjaro-Meru Expedition, 5.) Uppsala. Kilimandjaro-Meru Exped.: 1-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.